stanford-oval/wikipedia huggingface dataset:
משלחת דומינגס-אסקלנטה

ציור של משלחת דומינגס-אסקלנטה המוצג בבניין קפיטול מדינת יוטה
משלחת דומינגס-אסקלנטה (באנגלית: Dominguez–Escalante expedition, בספרדית: Expedición de Domínguez y Escalante) הייתה חבורה ספרדית שיצאה ב-1776 מסנטה פה שבניו מקסיקו במטרה למצוא נתיב יבשתי למיסיון הקתולי במונטריי בצפון קליפורניה. בראשות המשלחת בת אחד עשר המשתתפים עמדו המיסיונרים הפרנציסקנים פרנסיסקו אטנסיו דומינגס (Francisco Atanasio Domínguez) וסילבסטרה ולס דה אסקלנטה (Silvestre Vélez de Escalante) כשברנרדו מיירה אי פאצ'קו (Bernardo Miera y Pacheco) משמש כקרטוגרף של המשלחת. המשלחת עברה בדרכה את מערב מדינת קולורדו של ימינו עד עמק יוטה במדינת יוטה של ימינו. לאורך חלק מהמסע הם נעזרו בשלושה מורי דרך מבני הטימפאנוגוס (קבוצה מבני שבט היוט).
בשל קשיים במהלך המסע, הקבוצה לא הגיעה ללאס קליפורניאס, אלא חזרה לסנטה פה דרך אריזונה של ימינו. המפות והתיעוד של מסע המשלחת סייעו לנוסעים בעתיד. נתיבם הפך לחלק מהשביל הספרדי הישן, נתיב מסחר מסנטה פה ליישובים שעל חוף האוקיינוס השקט.
המשלחת

מטרתה של משלחת דומינגס-אסקלנטה (ליתר דיוק משלחת דומינגס-ולס) הייתה למצוא נתיב מסנטה פה שבניו מקסיקו למיסיונים הספרדיים בקליפורניה כדוגמת הפרסידיו במונטריי בלאס קליפורניאס. ב-29 ביולי 1776 הוביל אטנסיו דומינגס את המשלחת מסנטה פה יחד עם הנזיר סילבסטרה ולס דה אסקלנטה והקרטוגרף ברנרדו מיירה אי פאצ'קו. חלקו הראשון של מסעם עקב אחר הנתיב של חוקר הארצות חואן ריוורה (Juan Rivera), אחת עשרה שנים קודם לכן לתוך ארץ היוט בדרום-מערב קולורדו. שלושה מורי דרך מבני הטימפאנוגוס (קבוצה מבני שבט היוט) הובילו אותם דרך קולורדו ויוטה.
ספרדים אלו היו האירופים הראשונים שעברו בנתיב דרך רוב רמת קולורדו לתוך יוטה וחזרה דרך אריזונה לניו מקסיקו. במהלך מסעם הם תיעדו את הנתיב וסיפקו מידע מפורט על "ארץ הררית שופעת מלאה בחיות ציד ועצים לבניין, חורבות מוזרות של כפרים וערי אבן, ונהרות המראים סימנים להימצאות מתכות יקרות".
המשלחת > ניו מקסיקו של ימינו

סנטה רוסה דה אביקיו, 30 ביולי
המשלחת > קולורדו של ימינו

מסה ורדה, 10 באוגוסט
האב הנזיר פרנסיסקו אטנסיו [דומינגס] התעורר כשהוא סובל מקדחת שיגרונית שהוא חש בפניו ובראשו כבר יום קודם, ועדיף היה שנחנה כאן עד שמצבו ישתפר, אבל הגשמים הבלתי פוסקים, מזג האוויר הגרוע, והלחות הגדולה שבמקום אילצו אותנו לעזוב אותו. לאחר שהתקדמנו צפונה, קצת יותר ממחצית הליגה, פנינו לצפון-מערב, התקדמנו ליגה ואז מערבה דרך עמקים של עצים יפהפיים ושפע מרעה, ורדים ופרחים מגוונים אחרים. אחרי שרכבנו שתי ליגות נקלענו שוב לגשם כבד. מצבו של האב הנזיר פרנסיסקו אטנסיו החמיר והדרך הפכה לבלתי עבירה, וכך אחרי שהתקדמנו במאמץ גדול שתי ליגות נוספות למערב, היינו חייבים לחנות על גדות אחד משני הנחלים הקטנים היוצרים את הסן לסארו (San Lazaro), הקרוי גם ריו דה לוס מנקוס (Rio de los Mancos). המרעה נמשך בשפע גדול. כיום ארבע וחצי ליגות.
פואבלו אסקלנטה ופואבלו דומינגוס, 13 באוגוסט
נוקלה, 23 באוגוסט
בואי, 1 בספטמבר – השגת מורי הדרך
בואי, 2 בספטמבר – המשך המסע מערבה
רנגלי, 10 בספטמבר
המשלחת > יוטה של ימינו

מישור ימפה, 11 בספטמבר
היער הלאומי יואינטה, 20 בספטמבר
אגם יוטה, 23 בספטמבר
פאיסון, 26 בספטמבר
עמק הנהר ביוור, 5 באוקטובר
המשלחת > אריזונה של ימינו

מדבר מוהאבי, צפון-מערב אריזונה, 16 באוקטובר
הנהר פאריה, סמוך לנהר קולורדו, 22 באוקטובר
חציית האבות, מהר הקולורדו, 26 באוקטובר – 7 בנובמבר
צפון-מזרח אריזונה, 12-8 בנובמבר
פואבלו אוראיבי, צפון-מזרח אריזונה
המשלחת > ניו מקסיקו של ימינו

צפון-מערב ניו מקסיקו וסנטה פה, 17 בנובמבר 1776 – 2 בינואר 1777
השביל הספרדי הישן

המפות והמידע שהתקבל מהמשלחת סיפקו מידע מועיל למסעות עתידים ונתיבם מסנטה פה לעמק סולט לייק כונה השביל הספרדי הישן.
חוקרי ארצות > אטנסיו דומינגס

הנזיר פרנסיסקו אטנסיו דומינגס (Francisco Atanasio Domínguez) נולד סביב 1740 במקסיקו סיטי, וב-1757, בגיל 17, הצטרף למסדר הפרנציסקנים. באוקטובר 1772 היה דומינגס במנזר בווראקרוס. הוא הגיע לסנטה פה ב-22 במרץ 1776, כיום בניו מקסיקו במטרה לחקור את האפשרות לפתוח נתיב יבשתי מסנטה פה למונטריי בקליפורניה. לאחר שובו מסנטה פה למקסיקו סיטי הגיש דומינגס לממונים עליו במסדר דו"ח שהיה ביקורתי מאוד כלפי הניהול של המיסיונים בניו מקסיקו. בשל דעותיו סר חינו בעיני ההנהגה הפרנציסקנית, והוא נשלח למקום נידח במיסיונים הספרדים במדבר סונורה בפרובינציה סונורה אי סינולואה (Sonora y Sinaloa) בצפון מקסיקו.
ב-1777 שב למקסיקו והיה כומר של הפרזידיו בנואווה ויסקייה (Nueva Vizcaya). ב-1800 הוא היה בחאנוס (Janos) בסונורה במקסיקו. הוא מת בין 1803 ל-1805.
חוקרי ארצות > סילבסטרה ולס דה אסקלנטה

הנזיר פרנסיסקו סילבסטרה ולס דה אסקלנטה (Francisco Silvestre Vélez de Escalante) בטרסינו (Trecino) בספרד סביב 1750. בהיותו בן 17 הוא הפך פרנציסקני במנזר הגדול (Convento Grande) במקסיקו סיטי. ב-1774 הוא הגיע לניו מקסיקו של ימינו. תחילה הוצב בפואבלו לגונה ואז בינואר 1775 הוצב ככומר לזוני. ביוני 1776 הוא זומן על ידי דומינגס למשלחת לקליפורניה ונשאר בניו מקסיקו במשך שנתיים לאחר שהמשלחת חזרה לסנטה פה. הוא מת בגיל 30 באפריל 1780 בפארל (Parral) במקסיקו בדרכו חזרה למקסיקו סיטי לשם טיפול רפואי במחלת כליות.
ולס דה אסקלנטה ידוע בשל יומן המסע שבו תיאר את קורות המשלחת שבה השתתף.
חוקרי ארצות > ברנרדו מיירה אי פאצ'קו

ברנרדו מיירה אי פאצ'קו (Bernardo Miera y Pacheco), יליד ואיה דה קרידו (Valle de Carriedo) במחוז בורגוס בצפון ספרד חי בצ'יוואווה לפני שעבר לאל פאסו ב-1743. מ-1754–1756 התגורר בסנטה פה. פצ'קו עסק במקצועות רבים: מהנדס צבא, סוחר, לוחם באינדיאנים, סוכן ממשלתי, חוואי ואמן. היה זה ניסיונו ככרטוגרף שהפך את המשלחת להיסטורית כשהוא הכין כמה מפות ממסע המשלחת סביב 1778 ודו"ח על המשלחת. הוא ידוע גם בעבודות האמנות שלו, כולל ציור של המלאך מיכאל במסך המזבח בקפלת סן מיגל בסנטה פה והפסלונים שהיו בכנסייה של הזוני.
ביאורים

↑  יובל של הנהר סן חואן
↑  שני השמות פירושם "הנהר הלבן"
הערות שוליים

1 2 3 4 5 6 7 8 9  "Dominguez and Escalante Expedition, 1776". UintahBasintah.org. cites: Chavez, A; Waner, T (1995), The Dominguez and Escalante Journal, Salt Lake City: University of Utah Press
↑  Silvestre Vélez de Escalante, Ted J. Warner, The Domínguez-Escalante Journal: Their Expedition Through Colorado, Utah, Arizona, and New Mexico in 1776, מסת"ב 9780874804485
↑  Dawson, John Frank. Place names in Colorado: why 700 communities were so named, 150 of Spanish or Indian origin. Denver, CO: The J. Frank Dawson Publishing Co. p. 33.
↑  "Crossing of the Fathers (lost site)". Survey of Historic Sites and Buildings. U.S. National Park Service.
↑  Alexander, Thomas G. "Dominguez-Escalante Expedition". Utah, The Right Place. Utah History To Go.
↑  Aleshire, Peter. "Dominguez-Escalante". Fredonia-Vermillion Cliffs Scenic Road – Words from the Road. Arizona Scenic Roads. אורכב מ-המקור ב-2012-10-12. נבדק ב-2016-12-24.{{cite web}}:  תחזוקה - ציטוט: שימוש בפרמטר authors (link)
↑  "Frontier in Transition: A History of Southwestern Colorado - Early Exploration and the Fur Trade". U.S. Department of the Interior, Bureau of Land Management. 2008. Source: LeRoy R. Hafen and Ann Hafen, The Old Spanish Trail (Glendale, California: The Arthur Clark Co., 1954). pp. 51 and 84.{{cite web}}:  תחזוקה - ציטוט: postscript (link)
| --- | --- |
בקרת זהויות :  NLI: 987011426647205171  BNE: XX5396408  LCCN: n94086277  NKC: ko2017961602  VIAF: 151426767   WorldCat (עם VIAF): 151426767 
רמת קולורדו
המסלול של משלחת דומינגס-אסקלנטה ב-1776 לרוחב רמת קולורדו
פואבלו אסקלנטה, מחוז דולורס קולורדו
עמק פרדוקס ונהר הדולורס במערב הקולורדו
גרנד מסה, מערב קולורדו. היערות הלאומיים גרנד מסה, אנקומפגרה וגניסון, סמוכים זה לזה במערב קולורדו, מנוהלים בידי שירות היערות הלאומיים
מחנה קומאנצ'י
מפה של רמת ימפה, הנהר וייט והנהר גרין, בייחוד צפון-מערב קולורדו וצפון-מזרח יוטה
היער הלאומי יואינטה, צפון-מרכז יוטה
עמק יוטה ואגם יוטה
מפה מ-1777 של החלק המערבי של נתיב המשלחת דרך יוטה ואריזונה. מפה זו צוירה ככל הנראה בידי מיירה, אבל היא שונה משמעותית מהמפות שצייר אחר-כך של האזור שנחקר
קניון פאריה
קניון גלן
השביל הספרדי הישן, הנתיב מסנטה פה לעמק סולט לייק תועד לנוסעים עתידיים במהלך משלחת דומינגס-אסקלנטה
מדיסון הו

| --- | --- |
אין תמונה חופשית
 לידה:  2 ביוני 2002 (בת 22) לונגויו, טקסס, ארצות הברית ארצות הברית
 שם לידה:  מדיסון זיורי הו
 מדינה:  ארצות הברית 
 תקופת הפעילות:  מ-2011
 פרופיל ב-IMDb
 
מדיסון זיורי הו (באנגלית: Madison Ziuri Hu, נולדה ב-2 ביוני 2002) היא שחקנית אמריקאית הידועה בעיקר מגילום פרנקי בסדרה של ערוץ דיסני "ביזארדבארק". בנוסף היא ידועה בדמותה של מרסי בסדרה "תמיד ביחד".
ביוגרפיה

מדיסון הו נולדה ב-2 ביוני 2002 בלונגוויו (אנ'), טקסס, בתם של מהגרים סינים. יש לה אח גדולה ממנה אשר נולד בסין. כשהייתה בת שנתיים עברה עם משפחתה לדרום קליפורניה. לאחר מכן עברו ללוס אנג'לס ושם החלה להתעניין במשחק לראשונה. כיום מתגוררת בסריטוס (אנ'), קליפורניה.
קריירה

משנת 2016 עד שנת 2019 שיחקה בתפקיד ראשי בסדרת הטלוויזיה של דיסני, "ביזארדבארק" בתפקיד פרנקי.
באוגוסט 2023 השתתפה בווידאו-קליפ לסינגל "Bad Idea Right?" של אוליביה רודריגו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | בגסות (אנ') | לינג קוואן |  |
| 2020 | Remnants of the Fallen | צ'לסי נאבינס |  |
| 2021 | הנוסעים (אנ') | אנדה |  |
| 2023 | הבוגימן (אנ') | בת'אני |  |
| 2023 | Night Shift | אליס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | I Kid with Brad Garrett | ילדה | פרק: "1.2" |
| 2014 | הגולדברגים | דבי | פרק: "Mama Drama" |
| 2014 | Tosh.0 | קייטי | פרק: "6.28" |
| 2015–2016 | תמיד ביחד | מרסי | 6 פרקים |
| 2015 | גרייס ופרנקי | מתחרה בתחרות איות | פרק: "The Spelling Bee" |
| 2015 | The Kicks | קארה | פרק: "Pilot" |
| 2016–2019 | ביזארדבארק | פרנקי וונג | תפקיד ראשי (3 עונות); 63 פרקים |
| 2018 | The Misadventures of Psyche & Me | ג'סיקה | סדרת רשת; 2 פרקים |
| 2022 | רובוט צ'יקן | סטלה / קיילה | דיבוב; פרק: "May Cause Weebles to Fall Down" |
| 2024 | האחים סאן | גרייס | 6 פרקים |
הערות שוליים

↑  אליזבת' ווגמייסטר (16 באוקטובר 2015). "Disney Channel Greenlights Tween Music Comedy Series 'Bizaardvark' (EXCLUSIVE)". וראייטי. נבדק ב-2017-02-05. {{cite web}}:  (עזרה)
↑  "We Got to Know Disney's New 'Bizaardvark' Besties Olivia Rodrigo and Madison Hu". Sweety High (באנגלית). 6 ביולי 2016. {{cite web}}:  (עזרה)
| --- | --- |
בקרת זהויות :  MusicBrainz: c0e4566a-e2e1-4870-b8b8-7ac564adbb74
קטלינה ארטוסי

| --- | --- |
אין תמונה חופשית
 לידה:  24 במאי 1990 (בת 34) בואנוס איירס, ארגנטינה 
 מדינה:  ארגנטינה 
 תקופת הפעילות:  מ-1997
 עיסוק:  שחקנית
 צאצאים:  באקו טורס ארטוסי (נ. ב-2010)
 פרופיל ב-IMDb
 
קטלינה ארטוסי (בספרדית: Catalina Artusi, נולדה ב-24 במאי 1990; בואנוס איירס, ארגנטינה) היא שחקנית ארגנטינאית. ידועה בתפקידיה בטלנובלות הארגנטינאיות של כריס מורנה: "קטנטנות", "קיץ נצחי" ו"פלוריסיינטה".
ביוגרפיה

ארטוסי החלה את קריירת המשחק ב-1997, בטלנובלה הארגנטינאית "עשירים ומפורסמים", לצידן של נטליה אוריירו וקרינה סמפיני.
ב-1998, ארטוסי גילמה את תפקידה של קטלינה בטלנובלה הארגנטינאית "קטנטנות", של היוצרת והמפיקה הארגנטינאית כריס מורנה.
בין 1999–2000 ארטוסי נטלה חלק בטלנובלה הארגנטינאית "קיץ נצחי", של היוצרת והמפיקה הארגנטינאית כריס מורנה.
ב-2004, ארטוסי גילמה את תפקידה של מרינה בטלנובלה הארגנטינאית "פלוריסיינטה", של היוצרת והמפיקה הארגנטינאית כריס מורנה, לצדם של אגוסטין סיירה, סטפנו דה גרגוריו ולאלי אספוסיטו. היא שיחקה גם בטלנובלה "הסוד של לאורה".
ב-2007 ארטוסי נטלה חלק בתפקיד אורח בטלנובלה הארגנטינאית "משפחת פיירו".
בין 2008–2009 גילמה ארטוסי את דמותה של מיכאלה בטלנובלה הארגנטינאית "Don Juan y su bella dama", לצדם של בנחמין ויקוניה, איסבל מסדו ורומינה גאטני.
חיים אישיים

באוגוסט 2010 נולד לארטוסי בן.
דניאל אק

| --- | --- |

דניאל אק בשנת 2011
 לידה:  21 בפברואר 1983 (בן 41) סטוקהולם, שוודיה 
 מדינה:  שוודיה 
 מקום מגורים:  Rågsved 
 ידוע בשל:  מנכ"ל ומקים שותף של ספוטיפיי
 מספר צאצאים:  2
 פרסים והוקרה:  טיים 100 (2022)  הפרס הגדול של המכון המלכותי לטכנולוגיה (2012)  הפרס השוודי הבינלאומי השנתי 
 חתימה:   
 
דניאל אק (בשוודית: Daniel Ek; נולד ב-21 בפברואר 1983) הוא יזם ומיליארדר שוודי. אק ידוע בהיותו מייסד ומנכ"ל שירות הזרמת המוזיקה ספוטיפיי.
ילדותו

אק גדל ברובע Rågsved בסטוקהולם, שוודיה.
חינוך

אק סיים את לימודיו התיכוניים ב-(IT-Gymnasiet (sv בסונדביברג בשנת 2002, ובהמשך למד הנדסה במכון הטכנולוגי המלכותי של KTH לפני שנשר להתמקד בקריירת ה-IT שלו.
קריירה עסקית > מיזמים מוקדמים

הפלישה הראשונה של אק בעולם העסקים החלה בגיל 13 כשהקים עסק לייצור אתרים ללקוחות מביתו. הוא גבה מהלקוח הראשון 100 דולר, אך אז גבה מהלקוח הבא ששאל 200 דולר. בסופו של דבר הוא התחיל לגבות 5,000 דולר לאתר. כדי לסייע בהרחבת העסק, גייס אק תלמידים מהכיתה שלו לעבודה באתרים ממעבדת המחשבים בבית הספר על ידי שוחד במשחקי וידאו. הרווחים שלו הגיעו בסופו של דבר ל-50,000 דולר לחודש ובגיל 18 הוא ניהל צוות של 25 איש. הוריו של אק החלו לשים לב לרווחיו ברגע שהחל להביא הביתה טלוויזיות גדולות.
מאוחר יותר שימש אק בתפקיד בכיר בחברת המכירות הפומבית הנורדית Tradera שנרכשה על ידי eBay בשנת 2006. אק שימש גם כ-CTO של קהילת המשחקים והאופנה מבוססת הדפדפנים Stardoll. מאוחר יותר הקים אק חברה אחרת בשם Advertigo, חברת פרסום מקוונת. Advertigo נמכרה ל-TradeDoubler בשנת 2006. לאחר שמכר את Advertigo, הפך אק לזמן קצר למנכ"ל μTorrent, ועבד עם מייסד μTorrent לודביג סטריג'וס. סידור זה הסתיים כאשר μTorrent נמכרה ל-BitTorrent ב-7 בדצמבר 2006. מאוחר יותר הצטרף סטריג'וס לאק כמפתח Spotify.
קריירה עסקית > ספוטיפיי

המכירה של Advertigo כמו גם עבודתו הקודמת הפכו את אק לעשיר מספיק עד כדי כך שהוא החליט לפרוש. עם זאת, לאחר כמה חודשים אק הבין שכסף חסר משמעות ללא פרויקט שהוא נלהב ממנו, מה שהוביל להקמת ספוטיפיי. אק הגה לראשונה את הרעיון לספוטיפיי בשנת 2002, כששירות המוזיקה נאפסטר נסגר ואתר לא חוקי אחר שקאזה השתלט עליו. אק אמר שהוא "הבין שלעולם לא יוכלו לחוקק מחוץ לחוק פיראטיות. חוקים בהחלט יכולים לעזור, אך זה לא מפחית את הבעיה. הדרך היחידה לפתור את הבעיה הייתה ליצור שירות טוב יותר מהפיראטיות ובמקביל לפצות את תעשיית המוזיקה - מה שנתן לנו את ספוטיפיי."
אק שילב את ספוטיפיי AB עם מרטין לורנטזון בסטוקהולם, שוודיה בשנת 2006. לורנטזון עבד בעבר והקים יחד את חברת TradeDoubler שרכשה את החברה הקודמת של אק, Advertigo. באוקטובר 2008 השיקה החברה את שירות הזרמת המוזיקה שלה, ספוטיפיי. בתחילה, Spotify רצה על מודל הפצה של עמית לעמית, בדומה ל-μTorrent, אך עברה למודל לקוח שרת בשנת 2014. אק משמש כמנכ"ל ספוטיפיי. באוקטובר 2015, המייסד השותף של Spotify, מרטין לורנטזון, הודיע כי יפרוש מתפקידו כיו"ר ואק יעבור לתפקיד לצד תפקידו הנוכחי כמנכ"ל. נכון לאפריל 2019, לספוטיפיי יש 217 מיליון משתמשים פעילים ונכון ליוני 2017 גייסה מימון סיכון מעל 2.5 מיליארד דולר.
בשנת 2017 דניאל אק נבחר לאדם החזק ביותר בתעשיית המוזיקה על ידי בילבורד.
עמדות פוליטיות

בשנת 2016, אק ועמיתו, מייסד ספוטיפיי, מרטין לורנטזון, כתבו מכתב פתוח בפלטפורמת הבלוגים מדיום לממשלת שוודיה, באומרם כי אם לא יבוצעו שינויים מסוימים בחוק השוודי בנוגע לדיור, מיסוי וחינוך, ספוטיפיי תיאלץ להתמקם מחדש מהארץ. ליתר דיוק, אק טוען כי המיסים הגבוהים בשוודיה על אופציות למניות מקשים על תמריץ למתכנתים לעבוד בסטארט-אפים כאשר חברות סטארט-אפ מתקשות להתחרות בחברות גדולות יותר בשכר. יתר על כן, אק טוען כי מדיניות ההיתרים השוודית מגבילה יתר על המידה את הגבלת ההיצע של דיור בר השגה.
חיים אישיים

בשנת 2016 התחתן אק עם סופיה לבנדר באגם קומו. בחתונה של אק הוזמן ברונו מארס להופיע וכריס רוק ניהל את החתונה; הוא הזמין אורחים רבים, כולל מארק צוקרברג. לאק ולאשתו שני ילדים יחד.
שווי

בשנת 2016 פורסם כי אק מחזיק בסכום של 825 מיליון דולר בספוטיפיי (10.3%), שאז הוערכה בשווי של 8 מיליארד דולר. נכון לשנת 2017 ספוטיפיי הוערך בשווי של 16 מיליארד דולר, מה שהעמיד את חלקו של אק בלמעלה מ-1.6 מיליארד דולר בהנחה שהוא לא מכר אף אחד מחלקיו. מאז 2017 ה-Spotify Enterprise Value עלה ל-40 מיליארד דולר.
הערות שוליים

↑  Brendan Greeley (14 יולי 2011). "Spotify's Ek Wins Over Music Pirates With Labels' Approval". Bloomberg. נבדק ב-3 ספט' 2016. {{cite web}}:  (עזרה)
↑  "Spotify's Daniel Ek: The Most Important Man In Music"..
1 2  "Daniel Ek's "impossible thinking" started at age 13 with a Web development mini-empire". 9 בנובמבר 2012. נבדק ב-2017-12-06. {{cite web}}:  (עזרה).
1 2    Rupert Neate, ‏Daniel Ek profile: 'Spotify will be worth tens of billions', The Telegraph, 17 February 2010.
↑  Andy (12 נוב' 2014). "Spotify Reminded of uTorrent Past After Branding Grooveshark 'Pirates'". Torrent Freak. נבדק ב-3 ספט' 2016. {{cite web}}:  (עזרה)
↑  "Spotify Subscriptions Boost Revenue But Operating Loss Widens". Fortune. 24 במאי 2016. נבדק ב-3 ספט' 2016. {{cite web}}:  (עזרה)
↑  Robert Levine (5 יוני 2015). "Billboard Cover: Spotify CEO Daniel Ek on Taylor Swift, His 'Freemium' Business Model and Why He's Saving the Music Industry". Billboard. נבדק ב-3 ספט' 2016. {{cite journal}}:  (עזרה)
↑  Janko Roettgers (16 אפר' 2014). "Spotify gives up on P2P technology for music streaming". GigaOm. נבדק ב-3 ספט' 2016. {{cite web}}:  (עזרה)
↑  "Spotify Information". נבדק ב-2009-09-19.
↑  Lunden, Ingrid. "Spotify co-founder Martin Lorentzon steps down as chairman, CEO Daniel Ek steps up". TechCrunch. נבדק ב-2016-10-14.
↑  "Spotify Reports First Quarter 2019 Earnings". Spotify (באנגלית אמריקאית). 2019-04-29. נבדק ב-2019-04-30.
↑  Micah Singleton (15 ביוני 2017). "Spotify now has 140 million active users". {{cite web}}:  (עזרה)
↑  "Spotify on Crunchbase".
↑  music, Guardian (2017-02-10). "Spotify's Daniel Ek named most powerful person in the music business". the Guardian (באנגלית). נבדק ב-2018-03-29.
↑  "Sweden must change quickly": Spotify threatens to leave the country".
↑  "Daniel Ek".
↑  "Billboard Power 100's New No. 1: Spotify Streaming Pioneer Daniel Ek". Billboard. נבדק ב-2017-05-27.
↑  "Spotify Co-founders Own an Estimated $1.8bn Stake in Company".
↑  "Exclusive: Spotify's valuation turned up to $16 billion in private trades - sources".
↑  "SPOT".
| --- | --- |
בקרת זהויות :  BIBSYS: 1492758308464  NKC: xx0260528  SELIBR: 400891  VIAF: 1149616978803752445   WorldCat (עם VIAF): 1149616978803752445
אתיקה רפואית

אתיקה רפואית היא תחום ידע פילוסופי, יישום מעשי של אתיקה, העוסק בניסוח ובניתוח העקרונות המוסריים המנחים את מקצוע הרפואה והמערכת הרפואית.
הקשר בין מטפל לבין מטופל העסיק את האנושות עוד בעידן העתיק. עמים שונים עסקו בנושא, בהם חוקי חמורבי בבבל, פפירוסים מצריים, תרבויות הודיות וסיניות, והיוונים הקדמונים, ובראשם היפוקרטס. כל אלו התייחסו בצורה כלשהי לבעיות רפואיות-מוסריות בצורת חוקים, תקנות, הנחיות ו'שבועות', שנוסחו עבור רופאים, או על ידי רופאים.
הקודים האתיים-רפואיים הקדומים נוסחו בדרך כלל על ידי אדם בודד, או קבוצה קטנה של אנשים, ובדרך כלל היו אלו רופאים. במשך תקופת ימי הביניים נוסחו עוד שבועות שונות שהוטמעו בהן כללים אתיים-רפואיים. בתקופה החדשה יש הרואים בעבודותיו וכתביו של תומאס פרסיוואל (Thomas Percival), שפורסמו בשנת 1803, את הבסיס האתי-רפואי הראשון, שעליו נבנו הקודים האתיים המקצועיים בארצות הברית ובעולם המערבי.
מן הראוי להבדיל בין כללים אתיים שיונקים את עוצמתם ממערכות מוסר בלבד, לבין "קודים אתיים" שנוצרו, בין היתר, כדי להסדיר יחסי עבודה ולשמור על אינטרסים של חברים בגילדות מקצועיות שונות.
האתיקה הרפואית, בצורתה המודרנית המקצועית, התפתחה בקצב מהיר במחצית השנייה של המאה ה-20, לאחר שהתפרסמו זוועות הרפואה הנאצית בתקופת מלחמת העולם השנייה. היא מבוססת על תפיסות רב-תחומיות הכוללות רפואה, פילוסופיה, דת, משפט, היסטוריה, פסיכולוגיה, סוציולוגיה וחינוך. אם בעבר היה העיסוק באתיקה הרפואית נחלתם של בודדים בלבד, לרוב היו אלו הרופאים עצמם שעסקו בתחום זה, הרי שבשנים האחרונות קיבל ענף זה תנופה רבה והעיסוק באתיקה הרפואית הפך לנחלתם של רבים, הן מומחים בתחומים שונים - לאו דווקא מתחום הרפואה - והן אנשי ציבור, אמצעי התקשורת, ואחרים.
רבים מהמחקרים והדעות בתחום האתיקה הרפואית המודרנית מקורם בארצות הברית ובבריטניה. משום כך אין דעות ומסקנות אלו משקפות את הגישות, ההשקפות והלך-הרוח במדינות מערביות אחרות כגון צרפת, גרמניה ואיטליה, ובוודאי שאינן משקפות את השקפות קהיליית העולם השלישי, של מדינות מזרח אירופה או של המזרח הרחוק. אין הגיון או הגינות בהנחה ששיטות והשקפות של חלק ממדינות המערב צריכות להכתיב למדינות אחרות מדיניות מוסרית בנושאי רפואה, או דרכי חשיבה ופתרון של דילמות אתיות. הדבר בוודאי נכון ככל שהוא נוגע להבדלים בין השקפות חילוניות מערביות לבין גישות דתיות שונות. הבדלים עמוקים קיימים בין הגישה החילונית המערבית לבין כל הדתות, ולאו דווקא בינה לבין היהדות.
גם באופייה שונה האתיקה החילונית מכל מערכת חוקית-חילונית או דתית. שכן כל מערכת חוקית קובעת, בדרך כלל, עמדה פסוקה לשאלה המתעוררת בפניה, אף אם קיימים חילוקי דעות בין השופטים או בין מורי ההלכה. לעומת זאת, לדעת הרבה אתיקאים, האתיקה איננה מתיימרת להכריע באופן נחרץ בדילמות המוסריות, אלא לחדד את הבעיות, להגדיר היטב את צדדי השאלה, ולהציע חלופות הגיוניות לפתרונה.
עקרונות

אי נזק למטופל. "ראשית, אל תגרום נזק". החובה הראשונה העומדת בפני רופא היא למנוע נזק מהמטופל. הן נזק במכוון ובעיקר נזק הנגרם ממחדל. לשם כך על רופא להכיר במגבלותיו, לא לטפל בתחומים בהם אין לו הכשרה מתאימה (למעט מקרי חירום רפואי). מחובה זו נגזרת גם הדרישה מרופאים להתעדכן כל הזמן בחידושי הרפואה, לעבור רענונים והשתלמויות במטרה לרכוש את הידע העדכני ביותר שיניב את התוצאות הטובות ביותר.
זכות המטופל להחליט. הרופא אינו האפוטרופוס של המטופל. עליו לתת למטופל את מלוא המידע הדרוש על מנת שהמטופל עצמו יוכל להחליט בדבר הטיפול אותו הוא מקבל. מחובה זו נגזרת הדרישה לקבל הסכמת המטופל או בני משפחתו לטיפולים פולשניים.
תועלת למטופל. רופא חייב לפעול תמיד לטובתו של המטופל. מחובה זו נגזרת הדרישה לבחור בהליך הרפואי שימקסם את התועלת למטופל.
חוסר אפליה. אף כי שוויון מוחלט אינו אפשרי על הרופא לשאוף לצדק חברתי, למנוע אפליה הנובעת ממעמד או מיכולת כלכלית. מחובה זו נגזרת הדרישה לחלוקה צודקת ככל האפשר של המשאבים הרפואיים, ללא אפליה הנובעת מגיל, מין, מוצא, לאום, דת, עמדות או אמונות של המטופל, מוגבלות פיזית או נפשית, מעמד חברתי או כלכלי וכדומה.
שמירה על כבוד האדם. הרופא חייב לשמור על צנעת הפרט, על חיסיון רפואי ועל פרטיותו של המטופל. לדוגמה: נעילת הדלת או הסתרה בווילון בעת בדיקה או טיפול, הקפדה על כיסוי בזמן המתנה לבדיקה או מעבר מתא ההלבשה לחדר הטיפול, ולאיברים שלא כלולים בבדיקה (או שנבדקו או יבדקו) כמו חלוק או סדין, ביצוע הבדיקה על מיטה או כיסא נוח, סיפוק אמצעי ניגוב או ספיגה (למשל לניקוי ג'ל אולטראסאונד), ידוע על הגעת איש צוות נוסף (מתמחה, רופא, סטודנט), מתן הסבר מפורט על הבדיקה מראש וכולי.
נוסחי קוד אתי של הרופאים / שבועות הרופאים

הקוד האתי של הרופאים נוסח בתחילה כתפילה או כשבועה הנישאת על ידי פרחי הרפואה בסוף הכשרתם ולפני תחילת עבודתם. בדורות אחרונים מנוסח הקוד האתי כמסמך משפטי המחייב את הרופאים, לפחות מהבחינה המוסרית. קיימים כמה נוסחים לקוד האתי של הרופאים ולשבועת הרופאים.
מסגרות חשיבה באתיקה רפואית

מערכות החוקים השונות של האתיקה הרפואית השונות נובעות משלושת המקורות העיקריים של תורת המוסר: מסגרות חשיבה תועלתניות, דתיות ואסתטיות. תפיסות תועלתניות מודדות את ערכה המוסרי של החלטה לפי התועלת שלה לחברה בכללותה או לקבוצת פרטים בתוכה. כך לדוגמה ההחלטה לגבי המתת-חסד עשויה להיתפס כמוסרית כי היא מביאה תועלת לחולה, למשפחתו ולתקציב מערכת הבריאות. לעומת זאת, תפיסות דתיות (דיאונטולוגיות) מקבלות את מערכת המוסר שלהן מציווי אלוהי ולכן הן פועלות אחרת בתרבויות שונות. לדוגמה תרומת איברים נחשבת כמיצווה ברוב התרבויות הנוצריות אבל קיימים זרמים קיצוניים ביהדות (כמו נטורי קרתא) האוסרים אותה עקב מה שנתפס בעיניהם כפגיעה בכבוד המת. התפיסות האסתטיות (מכונות גם 'האדם ההגון') בוחנות החלטה אתית לפי המבחן של 'האם אדם הגון היה עושה כזה דבר'. לדוגמה, לפי המוסר התועלתני ראוי להרוג אדם אחד ולקחת את איבריו כדי להציל את חייהם של חמישה אחרים, אולם מכיוון שאדם הגון לא עושה זאת הפעולה נחשבת על ידינו כבלתי מוסרית. דילמה דומה נוגעת ללקיחת איברים מנדונים למוות. בסין מתקיים סחר באיברים של נידונים למוות ובמקביל עולה מספר האסירים המוצאים להורג, עובדה הגורמת לשאלות של אתיקה רפואית להתקיים.
דילמות

עקרונות האתיקה הרפואית בשילוב המציאות בה חיים הרופאים גורמים לקונפליקטים פנימיים ולדילמות, אותן על הרופאים לפתור כמיטב יכולתם ושיפוטם.
דוגמה לדילמה כזו היא החובה המוטלת על רופא ליידע חולה על תרופה או טכנולוגיה היכולים לשפר את מצבו או להציל את חייו. מצד שני תרופה או פרוצדורה כזו עשויים לא להיות כלולים בסל הבריאות או בביטוח שקופת חולים מחויבת אליו.
דילמה מסוג אחר היא השימוש בתרופת פלצבו לצורך ניסוי קליני.
רופאים מצויים בדילמה מול חולים סופניים. הקושי בלספר לחולה בשורות רעות הוא קושי שרופאים מתקשים להתמודד איתו. יש רופאים המרגישים כישלון כאשר אין בידם לעזור לחולה הסופני. רופאים רוצים להצליח ולרפא, הדבר מקשה עליהם לידע את החולה ואת משפחתו במצב האמיתי של החולה.
אל מול קושי זה, משפחות החולים לעיתים לוחצות על הרופא למצוא פתרון כל שהוא, כל דבר שיתן להם תקווה. הרופא נמצא בדילמה מה להגיד לחולה ולמשפחתו.